आचार्यश्री ने शास्त्रकार द्वारा वर्णित आकाश, सूर्य, चन्द्रमा, नक्षत्र और तारों का वर्णन करते हुए कहा कि सूर्य एक ऐसा तत्त्व है जिसमें ऊष्मा व तेजस्विता है। वह प्रकाश वाला है। प्रकाश का गुण मनुष्यों में भी आना चाहिए। सूर्य से प्रकाशवत्ता और ज्ञानवत्ता की प्रेरणा लेने का प्रयास करना चाहिए। चन्द्रमा की शीतलता और निर्मलता से भावों में शीतलता और आचारों में निर्मलता लाने का प्रयास करना चाहिए्।